### Gazdaságot Tzélozó Ujság

Bécs, 1796- jún.28-aug. 30., 11 szám jelent meg, hetente. (A Magyar Ujság számozását folytatja, mint 25-30. szám.)

Szerkeszti: Pethe Ferenc

A szerkesztő lapját -- melyben az első mezőgazdasági szaklap folytatódott -- a következőképpen ajánlja; "Nintsen az emberi életre meg-kivántató szüükséges dolgok közül egy is, a' miről mi apródonként ne emlékeznénk a' mi Gazdaságot Tzélozó Ujságunkban. A' föld-míveléstől fogva, -- ez a' leg-első Mesterség --, minden-féle ki-gondolható Mesterségeken keresztül, a' szeméthordásig, még azon is alól, mindenekről fogunk nemtsak beszélgetni, hanem az azokkal való legjobb bánásnak módját, vagy példákkal, vagy hiteles tanubizonyságokkal megmutogatván, előadjuk; hogy ki-ki hozzá adván a' maga belső 's külső tehettségeit, a' Haza és maga' hasznára, tökéletességre hajthassa."

A gazdászat minden területével foglalkozik népszerű, sokszor adomázó modorban.

Előbb: Magyar Ujság.

Utóbb: Vi'sgálódó Magyar Gazda.

(Mezőgazdasági szakfolyóirataink bibliográfiája. I. 1796-1899. Összeáll. Turányi Kornél. Bp., 1958. Mezőgazdasági K. 60. p.
/Az Agrártudományi Egyetem Központi Könyvtárának kiadványai. IV. sorozat. A kutatás és tájékoztatás segédkönyvei.3./)