### Magyar Ujság

melly Magyar és Erdély Országban a' Mezeigazdaságat, és Szorgalmatosságat erányozza.

Bécs, 1796, jan.1-jún. 21., hetente, megjelent 24 szám.

Szerkeszti: Pethe Ferenc (névtelenül).

Rovatai: Gazdaságbéli Tudósítások külömbféle Környékekről (elsősorban a Monarchia és nyugati országok), Gazdaságbéli Kivánságok, Gazdaságbéli Tapasztalások, Hiradás.

Legrégibb mezőgazdasági szaklapunk. Úttörő vállalkozás; törekvése, hogy egy-egy érdekesebb példával felrázza gazdáink gondolkodását, mintát adjon egy fejlettebb termelési mód elsajátításához. Köztudomás szerint a lapot Kisszántói Pethe Ferenc szerkesztette. Szily Kálmán (Az első magyar gazdasági folyóirat, MKSzle, 1898, 270. p.) szerint nem ő, hanem egy más, ismeretlen volt a szerkesztő. E kérdéshez szól hozzá Dezsényi Béla: Pethe Ferenc "Gazdaságot Tzélozó Ujság"-jának néhány problémája (MKSzle, 1943, 288. p.) c. tanulmányában.

Utóbb: Gazdaságot Tzélozó Ujság.

(Mezőgazdasági szakfolyóirataink bibliográfiája. I. 1796-1899. Összeáll. Turányi Kornél. Bp., 1958. Mezőgazdasági K. 60. p.
/Az Agrártudományi Egyetem Központi Könyvtárának kiadványai. IV. sorozat. A kutatás és tájékoztatás segédkönyvei.3./)