## F e l h i v á s

#### az erdőszeti magyar műszótár ügyében.

Az erdőszeti magyar műszótár megalakitását, tisztelt el fizetőink előtt ismert programmunkban egyik főczélunkul tűztük ki.

Ezen nehéz , de a még csirájában nyugvó erdőszeti magyar irodalom kifejtésére rendkivül fontos feladat csak is a t. erdőszeti közönség szellemi közreműködése által oldható meg.

Nem véljük szükségesnek ezen feladat fontosságát részletesen taglalni, hogy ez által t. ügybarátainkra serkentőleg hassunk; mert azon erős hitben élünk , hogy a haza és nemzetiség ügyét el mozditani mindenikünk hazafiui szent kötelességének ismeri. Biztosak vagyunk, hogy t. ügybarátaink az erdőszeti magyar műszótár megalakitásához s ez által nemzetiségünk védbástyájának felépitéséhez járulni is fognak.

E sorok czélja tehát, t. ügybarátainkkal közölni, mily módon kivánunk mi jelen körülményeink közt s a rendelkezésünkre álló anyagi és szellemi eszközök felhasználásával lehető leghamarabb ez ügynek végére járni; a miből az is kiviláglik, hogy mennyiben és mily tekintetben kérjük ki ezennel t. ügybarátaink közreműködését.

Műszótárunk előlegesen csak a szorosabb értelemben vett erdőszeti műszavakat fogja tekintetbe venni.

A műszótár német része már készen van; ezen rész összeállitásánál saját előmunkálatainkon kivül Lugosi úr nagy szorgalommal gyüjtött és szivességből használatul átengedett terjedelmes német műszótárát, valamint Illés Nándor úr beküldött műszó-gyüjteményét használtuk.

Ezen német rész a vállalkozóknak meg fog küldetni, kik vidékükön, a nép, hivatalnokok vagy munkások száján élő erdőszeti műszavakat összeszedvén, azokat a német rész illető szavai mellé irják. Azon műszavak kifejezésére pedig, melyek még magyar nyelven nem léteznek, mindenki jó hangzásu és a szó értelmét tökéleteses kifejező magyar szót fog ajánlani, azt szintén az illető német szó mellé iktatván.

A csinált és gyüjtött szavak megkülönböztetés végett bizonyos meghatározott s ki-ki által önkényesen választott jegygyel látandók el. Azon műszavak magyar része, melyek kifejezésére az illető, magyar szót sem nem találhat, sem nem ajánlhat, üresen marad.

Az igy kiegészitett szótár vázlata visszaküldetvén e lap szerkesztőségéhez, ez azt egy egészszé fogja összeállitani s annak további megbirálására és végleges megalapitására a mélyen tisztelt magyar tudós társaság közbejárását fogja kikérni.

Kérjük tehát mindazon szakértő t. hazánkfiait, kik feladatunk megoldásához bár mi csekély mértékben, ha csak egyetlen egy jó szóval is járulhatnak és járulni akarnak, ebbeli szándékuk legkésőbb Január 15-ig e lap szerkesztőségével levél utján való közlésére, hogy az a műszótár német részét az illetőknek Január végéig megküldhesse.