### Erdészeti Lapok

1868-tól alcíme: Az Országos Erdészeti Egylet Közlönye erdő- és földbirtokosok, erdészeti ügyekkel foglalkozók és erdőtisztek számára.

Selmec, 1862-1864, 1868-1870, Pozsony, 1865, Buda, 1871-1872, Budapest, 1873-1944, 1948-1950. Megjelent havonta, 1907-1917 havonta kétszer.

Szerk 1862-1865, 1868-1870: Wagner Károly és Divald Adolf, 1871-1899: Bedő Albert (a régi szerkesztők egy ideig munkatársai), 1900-1924: Bund Károly, 1925-1928: Czillinger János, 1929-1939: Biró Zoltán, 1940-1944: Mihályi Zoltán, 1948-1950: Madas András.

Eredeti címe: Erdőszeti Lapok. A Selmeci Erdészeti Főiskola szellemi és anyagi támogatásával indult meg, később az 1866. december 9-én megalakult Országos Erdészeti Egyletnek lett a folyóirata. Célja elsősorban "az erdőket a gazdászat gyakorlati terén tárgyalni". Tartalma: szaktanulmányok (ezek között: Magyarország erdeinek ismertetése, erdészeti szakiskolák ügyei, a magyar erdészet története stb.), erdészeti politika, szakmai vonatkozású rendeletek és hivatalos közlemények, az Országos Erdészeti Egylet élete.

Közben: Erdészeti és Gazdászati Lapok (1866-1867).

Utóbb: Az Erdő.

(Mezőgazdasági szakfolyóirataink bibliográfiája. I. 1796-1899. Összeáll. Turányi Kornél. Bp., 1958. Mezőgazdasági K. 60. p.
/Az Agrártudományi Egyetem Központi Könyvtárának kiadványai. IV. sorozat. A kutatás és tájékoztatás segédkönyvei.3./)